  Виталий Пронин Кинематографилы юрттонъя федерал фонд но Россиысь Культурая министерство йылпумъянъёс лэсьтӥзы выль кинотеатръёс усьтонлы грантъёс басьтонъя конкурслы.Ар пумозь Удмуртиысь 5 каръёсын но гуртъёсын 3d-форматэн фильмъёс возьматӥсь кинотеатръёс усьтӥськозы. Грант басьтон понна нюръяськонын вормизы Глазкар, Можга, Воткинск ёросысь Новый каргурт, Алнаш но Кез черкогуртъёс.Вормисьёслы ог 5 миллион манет сётӥське выль аппаратура басьтыны. Та кинотеатръёсын возьматӥськись фильмъёс пӧлысь ӝыныез кунамы поттэмын луыны кулэ.Кезын улӥсьёс понна со туж бадӟым шумпотон, шуиз проектъёсты дасясь Ирина Бабина. Татын кинотеатр кемаласен ӧвӧл, 1960-тӥ аръёсы пуктэмез вуз карон интылы пӧрмытэмын. Грант чотын басьтэм аппаратуразэс кезъёс ёрос культура юртэ интыялозы. Нырысетӥ адӟытонзы луоз туэ 15-тӥ толсуре.Та конкурсын Удмуртилы нырысьсэ тамында коньдон утыны удалтӥз. Та дырозь кинотеатрлы грантъёс басьтыны быгатӥзы вал Эгра но Воткинск гинэ.Эдуард СТЕПАНОВ  